**Sárvári Sportnap**

**2015-04-25 (szombat)**

**Tájékozódási futás**

Kedves érdeklődők, szülők és gyerekek, idősek és fiatalok!

**A Káldi Természetjáró és Tájékozódási Futó Sportegyesület és a Sárvári Kinizsi SE közösen a Sárvári Önkormányzat támogatásával ingyenes tájékozódási futó versenyt rendez április 25-én (szombat) délután 15 órakor, a Sportnapon.**

**A verseny célja:** Egészséges életmód megszerettetése, a közös sportolás, a tájfutás népszerűsítése, versenyzési lehetőség biztosítása amatőröknek és profiknak egyaránt.

**A verseny meghatározása:** Rövidtávú, nappali, egyéni, nem rangsoroló verseny.

**A verseny helyszíne:** Sárvár Várpark

**Versenyközpont**: A Vár hátsó udvarában lévő nagyterem (csak gyalogosan megközelíthető).

**Cél**: A Versenyközpontnál

**Nevezési határidő**: Javasoltan **ápr. 24**. **22.00**

 Korlátozott számban a helyszínen is lehet.

**Nevezési cím**: verebelyizsolt@globonet.hu vagy gombos.gyula@freemail.hu

**Rajt-Cél távolság**: 80 m

**Jelentkezés**: 14.00-14.30-ig a Versenyközpontban

**Tervezett „0” idő**: 15.00

**Pontérintés**: SI rendszer

**Pontfelszerelés:** Narancs/fehér bója, szúróbélyegző, SI.

**Térkép**: M=1:3000 méretarányú, 2015-ben felülvizsgált parktérkép.

**Korcsoportok: A** kategória: **17 év felettiek**, akik 1997-ben vagy korábban születtek

 **B** kategória: **14-17** **évesek**, akik 2001 és 1998 között születtek

 **C** kategória: **10-13 évesek**, akik 2005 és 2002 között születtek

 **D** kategória: **10 év alattiak**, akik 2006-ben vagy később születtek

A **fiatalabb** korosztályosok benevezhetnek a magasabb kategóriába is!

**Versenyen kívül** (NYÍLT kategória) bárki, bármelyik pályát lefuthatja!

**A részvétel minden induló számára ingyenes.**

**A pályák adatai: A** kategória: 2010m/ 21pont

 **B** kategória: 1620m/ 18pont

 **C** kategória: 1080m/ 13pont

 **D** kategória: 920m/ 12pont

**Díjazás:** Az 1-3. helyezettek érmet kapnak.

**Eredményhirdetés**: A verseny után, várhatóan **16.00**-kor

**Parkolás:** A várba személygépkocsival tilos a behajtás, valamint a várparkoló a 24 órás futás miatt zárva, ezért a parkolás a Lidl pakolójában ajánlott!

A versenyen mindenki a saját felelősségére indul!

**Várunk mindenkit**, aki indulni szeretne, de azokat is, akik csak nézni szeretnék a versenyzőket, vagy izgulni azokért, akiket elkísértek!

Egyéb információ és előzetes jelentkezés az e-mail címeken, vagy az alábbi telefonszámon:06-30-488-09-69.

**Jó versenyzést, kellemes szórakozást kíván a Rendezőség!**